เรื่องร้องเรียน: ภรรยาผมบรรจุเป็น จนท พยาบาล มา2ปี ตั้งแต่ปี 64 จนปัจจุบัน สิทธิรักษาพยาบาล ยังไม่เรียบร้อย เลยคับ
การดำเนินการของเจ้าหน้าที่: ศูนย์บริการสาธารณสุข 49 วัดชัยพฤกษมาลา ขอชี้แจงดังนี้ จากการสอบถามพบว่าพยาบาลดังกล่าวมาบรรจุที่ศูนย์บริการสาธารณสุข ๔๙ วัดชัยพฤกษมาลา เมื่อวันที่ ๒๐ ตุลาคม ๒๕๖๔ เดิมก่อนหน้านี้เป็นข้าราชการอยู่ที่โรงพยาบาลเจริญกรุงประชารักษ์ หลังจากนั้น ลาออกเพื่อเลี้ยงดูบุตรเป็นระยะเวลา ๒ ปี ซึ่งข้อมูลส่วนนี้ไม่ได้มีบันทึกแจ้งในประวัติการรับราชการ (กพ.๗) และพยาบาลดังกล่าวไม่ได้ให้ข้อมูลนี้กับเจ้าหน้าที่การเงินของหน่วยงานทราบ ส่วนสิทธิการรักษาพยาบาล เจ้าหน้าที่การเงินตรวจสอบพบว่ายังไม่ขึ้นสิทธิและเนื่องจากช่วงระยะเวลาเข้ารับราชการที่ศูนย์ฯ ๔๙ ได้ใช้ สิทธิการเบิกของทางสามี(ข้าราชการบํานาญ)มาตลอด จนกระทั่งปี ๒๕๖๖ พยาบาลรายดังกล่าวได้ดําเนินการ ต่อเรื่องขอใช้สิทธิรักษาพยาบาลของตนเอง ทางเจ้าหน้าที่การเงินจึงตรวจพบในระบบว่ามีการใช้สิทธิซ้ํา จึงได้ ตรวจสอบปัญหาว่าเกิดจากอะไร หลังจากนั้นชี้แจงรายละเอียดกับพยาบาลรายดังกล่าวและให้กรอกข้อมูลใน แบบฟอร์มพร้อมเอกสารเพื่อดําเนินการต่อ ขณะนี้การเงินได้ดําเนินการเรียบร้อยแล้ว ปัญหาจากการร้องเรียนนี้น่าจะเกิดจากการสื่อสารเป็นหลัก ในแง่ความครบถ้วนของข้อมูล ความไม่เข้าใจกัน ขาดการติดตามอย่างต่อเนื่อง ซึ่งได้กําชับกับบุคลากรทุกสายงาน เพื่อไม่ให้เกิดเหตุการณ์ แบบนี้ขึ้นอีกในหน่วยงาน
ความเห็นของผู้แจ้ง: ขอบคุณที่ติดตามเรื่องให้นะคับ  คุณพ่อ คุณแม่ ของภรรยา ผมเขาจะได้ใช้สิทธิได้ ผมรบกวนเสนอแนะ จนท.การเงิน 1 ที่ศูนย์49 หนึ่งเรื่องคับ ปกติ ถ้าเรื่อง มีปัญหา กรณี พยาบาล บรรจุไหม่ หรือ จนท.บรรจุไหม่ เขาไม่ทราบหรอกนะครับ ว่าจะต้อง ดำเนินการแก้ไขปัญญาหาอย่างไร ตัว จนท . ต้องชี้แจง ในการแก้ปัญหา หรือหา ข้อสรุป ให้ทาง จนท. พยาบาลทราบ เบื้องต้น เพราะเขาไม่มีหน้าที่เกี่ยวกับการเงิน การปล่อยเวลาล่วงมาถึง2ปีแล้ว ไม่มีการ ติดต่อ หรือ ตรวขสอบสิทธิของ กำลังพลเลยว่าเขาได้รับสิทธิอันสมควรได้แล้วครบถ้วนหรือยัง เป็นความผิดหรือความรับผิดชอบ ของ จนท.ส่วนไหนคับ เรื่องที่แจ้ง ว่า ทาง พยาบาลไม่แจ้งข้อมูล ทาง จนท.ได้สอบถามข้อมูลหรือหาทางแก้ไข อะไร เบื่องต้นให้หรือป่าว มีแต่แจ้งให้ผมไปปลดสิทธิของภรรยาออก ซึ่งการเบิกจ่าย ของกรมบัญชีกลาง กับ กทม. อยู่คนละส่วน กัน ซึ่งถ้าภรรยาผมไม่ไปสอบถาม ย้ำ หรือตัวผมไม่แจ้งไปยัง กทม.เพื่อให้หน่วยงานขึ้นตรงรับทราบปัญหาดังกล่าว คงไม่ทราบ ทางออกสำหรับเคสนี้ แต่กราบขอพระคุณที่ ทุกท่านดำเนินการเรื่องดังกล่าวให้สำเร็จตามที่ร้องขอไว้นะคับ ขอบพระคุณคับ
พื้นที่: แขวงตลิ่งชัน เขตตลิ่งชัน กรุงเทพมหานคร